রিপন ব্যস্ত থাকায় ১১ মে তার ভাই জয়কে দিয়ে এই কাভার রুমির বাড়িতে পাঠান তিনি। জয় মোবাইল কাভার নিয়ে যাওয়ার সময় ওই এলাকার জাকারিয়া শুভ নামে এক বখাটের সঙ্গে পরিচয় হয়। তখন জয়ের সঙ্গে বখাটে শুভ রুমীদের বাড়িতে যায়। জয় মোবাইল কাভারটি রুমিকে দিলে সেটি তার পছন্দ না হওয়ায় ফেরত দেন। এ সময় রুমিকে দেখে শুভ তাকে ধর্ষণের পরিকল্পনা করে। পুলিশ সুপার জানান- শুভ জানতে পারেন রুমিদের বাড়িতে অপরিচিত কেউ গেলে গেট খুলে দেয়া হয় না। পাশের ফারুক চৌধুরীর বাড়িতে কর্মরত শ্রমিক তালেব মিয়া মাঝে মাঝে ওই বাড়িতে গিয়ে কাজ করেন। শনিবার শুভ তালেব মিয়ার সঙ্গে দেখা করে তাকে একটি দোকানে অাপ্যায়ন করায় এবং মোবাইলে থাকা পর্নোগ্রাফি দেখায়।